آوروپا بیرلیگی عضوو اولان 28 اؤلکه‌نین اها‌لی‌سی 2018 ایلی اعتباریله 512.6 میلیونا چاتیب.
آوروپا ایستاتیستیک اوفیسی (Eurostat) معلومات‌لارینا گؤره، 28 اؤلکه‌نین اها‌لی‌سی، 2017-جی ایلین اوّلینده 511 میلیون 521 مین 700 ایکن، ایلباشیندا 512 میلیون 596 مین 400ه چاتیب.
بئله‌لیکله، اؤتن ایل آوروپا بیرلیگی-نین اها‌لی‌سی 1 میلیون 74 مین 700 نفر آرتمیش‌دیر.
آلمانیا، 82 میلیون 850 مین لیک نوفوسویلا آوروپا بیرلیگی نین ان بؤیوک عضوو اولارکن، آلمانیا 67 میلیون 221 مین 900 ایله فرانسا، 66 میلیون 186 مین 400 ایله اینگیلتره، 60 میلیون 484 مین ایله ایتالیا و 46 میلیون 659 مین 300له ایسپانیا ایزله‌دی.
آوروپا بیرلیگینین ان آز اها‌لییه مالیک اؤلکه‌سی ایسه 475 مین 700 ایله مالتا اولدو.
مالتا‌دان اوّل، 602 مین نفر ایله لوکزمبورگ گلیر.
همین دؤورده تورکیه‌ده اها‌لی 80 میلیون 810 مین 500 نفر اولا‌راق اؤلچولدو.
آوروپا بیرلیگی عضوو اولان 28 اؤلکه‌ده 2017-جی ایلده اؤلوم‌لرین ساییسی دوغوش‌لاری کئچدی.
آوروپا بیرلیگینده بو دؤورده جمعی 5 میلیون 262 مین 700 اؤلوم، 5 میلیون 58 مین 600 دوغوش اولوب.
آوروپا بیرلیگینین اها‌لی آرتیمی‌نین تخمینن 1.1 میلیون گؤچمن‌دن قایناقلاندیغی بیلدیریلیر.
